Ahtisari: Pavarësia e Kosovës, e pakthyeshme
Ahtisari thotë se Kosova është e pavarur dhe do të mbetet e pavarur
Zoti Ahtisari fitoi çmimin për punën e tij 30 vjeçare për paqen në botë përfshi vende si Namibia, Indonezia dhe Kosova. “Kosova është e pavarur dhe do të mbetet e tillë. E kanë njhohur mbi 50 shtete por çfarë është më e rendësishme vendet që e kanë njohur përfaqësojnë mbi 60 deri 70 përqind të ekonomisë së botës. Këto ekonomi që kanë rendësi e kanë njohur Kosovën.” Kryeministri i kosovës Hashim Thaçi tha se ndihej krenar që hartuesi i planinit të sponsorizuar nga Kombet e Bashkuara që i parapriu shpalljes së pavarësisë së Kosovës nga Serbia, u nderua me çmimin Nobel të paqes. Veton Surroi, ish pjestar i grupit negociator që punoi me zotin Ahtisari gjatë negociatava të zgjatura me Serbinë mbi të ardhmen e Kosovës, tha se dhënia e çmimit Nobel për zotin Ahtisari ishte një mënyrë e mirë për të ndihmuar Kosovën për të tejkaluar përpjekjet për ndërtimin e një shteti legjitim. Serbia mbështetet nga Rusia në kundërshtimin e pavarësisë dhe thotë se Kosova i përket asaj. Ministri serb për Kosovën Oliver Ivanoviç reagoi me cinizëm dje në Beograd rreth dhënies së çmimit Nobel për zotit Ahtisari. Marti Ahtisari kryesoi bisedimet e statusit dhe i paraqiti Kombeve të Bashkuara rekomandime për lejimin e Kosovës që të bëhej shtet, por që të mbikëqyrej nga organizata ndërkombëtare. Ai nderohet me çmimin Nobel të Paqes për punën për arritjen e një marrveshje në vitin 2005 që i dha fund luftimeve mes qeverisë indoneziane dhe rebelëve në provincën Aceh të Indonezisë. Çmimi i paqes u dha në Oslo të Norvegjisë ndërkohë që çmimet e tjera do të jepen në Stokholm të Suedisë. Çmimet shoqërohen me shumën prej 1,2 milionë dollarësh, një diplomë dhe një medalje të artë që gjithmonë jepet më 10 dhjetor, përvjetori i vdekjes së themeluesit të çmimeve Alfred Nobel në vitin 1898. //kh//